b'\n_START_ARTICLE_\nLaistytuvas\n_START_PARAGRAPH_\nLaistytuvas\xc2\xa0\xe2\x80\x93 ne\xc5\xa1iojama talpykla, da\xc5\xbeniausiai su rankena, naudojama augalams laistyti. Naudojamas nuo XVII a. Nuo to laiko buvo padaryta daug jo dizaino pakeitim\xc5\xb3. Be augal\xc5\xb3 laistymo, jis naudojamas daug kur kitur, nes tai yra universalus \xc4\xafrankis._NEWLINE_Laistytuvo talpa gali b\xc5\xabti nuo 0,5 litro (vidaus augalams) iki 10 litr\xc5\xb3 (naudoti soduose). Laistytuvai da\xc5\xbeniausiai b\xc5\xabna gaminami i\xc5\xa1 metalo, keramikos, plastiko. \xc5\xa0one esantis vamzdelis (priedas su daug ma\xc5\xbe\xc5\xb3 skylu\xc4\x8di\xc5\xb3) gali b\xc5\xabti u\xc5\xbededamas ant vamzdelio, kad i\xc5\xa1skaidyt\xc5\xb3 srov\xc4\x99 \xc4\xaf ma\xc5\xbeus la\xc5\xa1elius, siekiant i\xc5\xa1vengti per didelio spaudimo ir nepa\xc5\xbeeisti gle\xc5\xben\xc5\xb3 augal\xc5\xb3.\n_START_SECTION_\nIstorija\n_START_PARAGRAPH_\n1886 m. laistytuv\xc4\x85 u\xc5\xbepatentavo Johnas Hawsas. Patente buvo para\xc5\xa1yta \xe2\x80\x9e\xc5\xa0is naujas i\xc5\xa1radimas \xe2\x80\x93 laistytuvas \xe2\x80\x93 yra lengvas ne\xc5\xa1ioti ir paversti, taip pat yra \xc5\xa1varus ir labiau pritaikytas paprastiems \xc5\xbemon\xc4\x97ms.\xe2\x80\x9c\n_START_SECTION_\n\xc5\xa0iuolaikinis naudojimas\n_START_PARAGRAPH_\nLaistytuvus paprastai naudoja sodininkai. Kelininkai jais u\xc5\xbepila bitum\xc4\x85 ant asfalto. Jie taip pat gali b\xc5\xabti naudojami ir kaip ornamentai, ir kaip meno k\xc5\xabrini\xc5\xb3 dalys.'